Document ID: /roh_data/filtered/fineweb-2-filterrobots_roh.jsonl.gz/14269

L'emprim avevi num ch'il tutgiez vegn interrut durant quatter onns. Sco quai ch'il parlament britannic ha communitgà duai il zenn tutgar sulet tar occurrenzas spezialas sco Bumaun. Suenter il protest da plirs parlamentaris ha la primministra Theresa May intervegnì uschia che la chombra dals deputads s'occupa anc ina giada il settember cun il tutgiez dal Big Ben. Per quellas persunas che na pon betg spetgar fin ch'il tutgiez dat puspè, datti qua sut la pussaivladad da tadlar adina puspè il zenn da la tur d'Elisabet.
RR novitads 14:00
Big Ben è atgnamain in zenn
Big Ben è il num dal grond dals tschintg zenns. Tar la populaziun vegn l'entira tur da 96 meters autezza titulada Big Ben.